
ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. Φ. 420/120/56.914/Σχ.551 (1) 

Ρύθμιση στρατολογικών θεμάτων. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις των άρθρων 7, 8, 10 και 20 του Ν. 
1763/1988 «Στρατολογία των Ελλήνων» (ΦΕΚ57Α') όπως 
θα ισχύουν από 1 Σεπτεμβρίου 1997 λόγω της αντικατά¬ 
στασής τους με το Ν. 2510/1997 «Ρύθμιση στρατιωτικών 
υποχρεώσεων ορισμένων κατηγοριών στρατευσίμων, α- 
νυποτάκτων και οπλιτών, τροποποίηση διατάξεων της 
στρατολογικής νομοθεσίας, καθιέρωση εναλλακτικής υ¬ 
πηρεσίας και άλλες διατάξεις» (ΦΕΚ 136 Α'). 

β. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Χορήγηση αναβολής κατάταξης στις Ένοπλες 
Δυνάμεις λόγω σπουδών 

1. Για τη χορήγηση αναβολής κατάταξης λόγω σπου¬ 
δών στους στρατευσίμους που αναφέρονται στις περι¬ 
πτώσεις α', β', γ , και δ' της παραγράφου 1 του άρθρου 7 
του Ν. 1763/88, πρέπει αυτοί να πληρούν όλες τις παρα¬ 
κάτω προϋποθέσεις: 


α. Να έχουν εγγράφει για φοίτηση σε σχολή, ινστιτούτο 
ή σχολείο των παραπάνω περιπτώσεων της παραγράφου 
1 του άρθρου 7 του Ν. 1763/88, έως την ημερομηνία που 
υποχρεούνται να καταταγούν στις Ένοπλες Δυνάμεις. 

β. Η ελάχιστη διάρκεια των σπουδών που απομένουν για 
την απόκτηση του κατά περίπτωση πτυχίου, διπλώματος 
ή απολυτηρίου, να μην υπερβαίνει την 31η Δεκεμβρίου 
του έτους κατά το οποίο ο στρατεύσιμος συμπληρώνει το 
έτος της ηλικίας που ορίζεται κατά περίπτωση στην πα¬ 
ράγραφο 5 του άρθρου 7του Ν. 1763/88 . 

2. Για την εφαρμογή της προηγούμενης παραγράφου, 
στην ελάχιστη διάρκεια φοίτησης προσμετράται και η ε¬ 
λάχιστη διάρκεια της υποχρεωτικής, για την ολοκλήρωση 
των σπουδών, πρακτικής άσκησης ή εκπαίδευσης που τυ¬ 
χόν προβλέπεται από τις διατάξεις που διέπουν τη λει¬ 
τουργία της οικείας σχολής. Ομοίως στις περιπτώσεις 
που οι στρατεύσιμοι εγράφονται σε προπαρασκευαστικά 
τμήματα σχολών εξωτερικού, στα οποία απαραίτητα ε¬ 
κτός της ξένης γλώσσας διδάσκονται και άλλα μαθήματα 
και στα οποία η φοίτηση είναι υποχρεωτική για την εγγρα¬ 
φή στη συνέχεια σε ανώτατη σχολή, στην ελάχιστη διάρ¬ 
κεια φοίτησης των κύριων σπουδών τους, προσμετράται 
και η διάρκεια του προπαρασκευαστικού τμήματος. 

3. Για τη χορήγηση της αρχικής αναβολής κατάταξης 
λόγω σπουδών, οι ενδιαφερόμενοι υποβάλλουν στο αρ¬ 
μόδιο στρατολογικό γραφείο αίτηση και πιστοποιήσεις ή 
βεβαιώσεις της οικείας σχολής, από τις οποίες προκύ¬ 
πτουν η εκπαιδευτική βαθμίδα, το τμήμα και ο κλάδος 
σπουδών, το διανυόμενο έτος ή εξάμηνο σπουδών, κα¬ 
θώς και η ελάχιστη διάρκεια της απομένουσας φοίτησης 
και της τυχόν υποχρεωτικής πρακτικής άσκησης ή εκπαί¬ 
δευσης που απαιτείται γιατην ολοκλήρωση των σπουδών. 
Αν πρόκειται για σχολή του εξωτερικού απαιτείται να προ- 
κύπτουν επιπλέον ο τόπος της έδρας και της λειτουργίας 
της, ότι αυτή είναι κρατική ή αναγνωρισμένη από τις αρ¬ 
μόδιες κρατικές υπηρεσίες, ότι χρησιμοποιεί κατά τη δι¬ 
δασκαλία διεθνώς γνωστή γλώσσα, καθώς και ότι όλες οι 
σπουδές πραγματοποιούνται στο εξωτερικό. Για τους 
σπουδαστές προπαρασκευαστικού τμήματος σχολήςτου 
εξωτερικού απαιτείται να προκύπτουν επιπλέον τα διδα¬ 
σκόμενα μαθήματα καθώς και ότι η φοίτηση σε αυτό είναι 
υποχρεωτική για την εγγραφή στη συνέχεια σε ανώτατη 
σχολή. Εφόσοντα επιπλέον στοιχεία δεν προκύπτουν από 
τις πιστοποιήσεις ή βεβαιώσεις της σχολής του εξωτερι- 

κού, ο ενδιαφερόμενος υποβάλλει, με τα υπόλοιπα δικαι- 
ολογητικά. υπεύθυνη δήλωση του άρθρου 8 του Ν. 
1599/1986 με την οποία δηλώνει τα στοιχεία αυτά. 

4. Τα δικαιολογητικά για τη χορήγηση της αρχικής ανα¬ 
βολής κατάταξης λόγω σπουδών, υποβάλλονται απάτην 
1 η Ιανουάριου του έτους κατά το οποίο ο ενδιαφερόμενος 
διανύει το δέκατο ένατο έτος της ηλικίας του έως την η¬ 
μερομηνία κατά την οποία υποχρεούται να καταταγεί στις 
Ένοπλες Δυνάμεις. Αν τα δικαιολογητικά υποβληθούν 
αργότερα, η αναβολή χορηγείται εφόσον ο ενδιαφερόμε¬ 
νος δεν έχει καταταγεί και εφόσον οι προϋποθέσεις υ¬ 
πήρχαν κατά την ημερομηνία που έπρεπε να καταταγεί, 
του επιβάλλεται όμως πρόσθετη στρατιωτική υποχρέωση 
δύο (2) μηνών. 

Αρθρο 2 

Διατήρηση σε ισχύ - παραταση αναβολής κατάταξης 
λόγω σπουδών 

1. Η αναβολή κατάταξης λόγω σπουδών: 

α. Διατηρείται ισχυρή ανεξάρτητα από τη διάρκεια της 
απομένουσας φοίτησης, αν πριν από την ολοκλήρωση 
των σπουδών στο σχολείο, στο ινστιτούτο ή στη σχολή για 
την οποία χορηγήθηκε, ο στρατεύσιμος μετεγγραφεί ή 
εγγράφει από την αρχή σε εκπαιδευτικό ίδρυμα της ίδιας 
εκπαιδευτικής βαθμίδας και της αυτής επιστημονικής κα¬ 
τεύθυνσης . Ομοίως διατηρείται ισχυρή η αναβολή λόγω 
σπουδών, εφοσον πριν από την ολοκλήρωση των σπου¬ 
δών του στο σχολείο, στο ινστιτούτο ή στη σχολή για την 
οποία χορηγήθηκε, ο στρατεύσιμος μετεγγραφεί ή εγ¬ 
γράφει απο την αρχή σε εκπαιδευτικό ίδρυμα της ίδιας εκ¬ 
παιδευτικής βαθμίδας, με απαραίτητη όμως προϋπόθεση 
να πληρούνται όλες οι άλλες προϋποθέσεις χορήγησης 
αναβολής λόγω σπουδών. 

β. Παρατεινεται. στις περιπτώσεις που προ βλέπονται α¬ 
πό τις διατάξεις του άρθρου 7 του Ν. 1763, εφόσον ο 
στρατεύσιμος, έως την ημερομηνία που υποχρεούται να 
καταταγεί στις Ένοπλες Δυνάμεις λόγω λήξης ή διακοπής 
της προηγούμενης αναβολής, πραγματοποιήσει μετεγ¬ 
γραφή ή εγγραφή από την αρχή σε σχολή ανώτερης εκ¬ 
παιδευτικής βαθμίδας ή για απόκτηση μεταπτυχιακού τίτ¬ 
λου σπουδών. 

2. Παράταση αναβολής κατάταξης για απόκτηση ιατρι¬ 
κής ειδικότητας, μπορεί να γίνει για τους στρατευσίμους 
πτυχιούχους ιατρικής που εγγράφονται ή προσλαμβάνο¬ 
νται για απόκτηση ιατρικής ειδικότητας, σε πανεπιστημια¬ 
κή ή μη πανεπιστημιακή κλινική, σε κλινική στρατιωτικού 
νοσοκομείου ή σε εργαστήριο νοσηλευτικού ιδρύματος 
νομικού προσώπου δημοσίου ή ιδιωτικού δικαίου, του ε¬ 
σωτερικού ή του εξωτερικού. Το νοσηλευτικό ίδρυμα (κλι¬ 
νική, νοσοκομείο, εργαστήριο), πρέπει να έχει αναγνωρι- 
σθεί ως ίδρυμα ειδίκευσης των ιατρών, από το Υπουργείο 
Υγείας και Πρόνοιας εφόσον είναι του εσωτερικού ή από 
την αρμόδια υπηρεσία του ξένου κράτους εφόσον είναι 
του εξωτερικού. Γιατην παράταση της αναβολής κατάτα¬ 
ξης οι ενδιαφερόμενοι υποβάλλουν στο αρμόδιο στρατο¬ 
λογικό γραφείο με αίτησή τους, αντίγραφο του πτυχίου 
που έχουν αποκτήσει και πιστοποιήσεις ή βεβαιώσεις του 
οικείου νοσηλευτικού ιδρύματος, από τις οποίες να προ¬ 
κύπτουν τα παραπάνω στοιχεία, η ημερομηνία εγγραφής 
ή πρόσληψης, η ιατρική ειδικότητα και το ελάχιστο χρονι¬ 
κό διάστημα που απαιτείται για την απόκτησή της. Αν πρό¬ 
κειται για νοσηλευτικό ίδρυμα του εξωτερικού απαιτείται 


να προκύπτουν επιπλέον ο τόπος της έδρας και της λει¬ 
τουργίας του και η γλώσσα που χρησιμοποιείται κατά τη 
διδασκαλία. 

3. Για τη διατήρηση σε ισχύ ή την παράταση της ανα¬ 
βολής για κύριες σπουδές ή για την απόκτηση μεταπτυ¬ 
χιακού τίτλου σπουδών ή για την απόκτηση ιατρικής ειδι¬ 
κότητας, υποβάλλονται με σχετική αίτηση, δικαιολογητι- 
κά αντίστοιχα με αυτά που καθορίζονται στο άρθρο 1 της 
απόφασης αυτής, καθώς και δικαιολογητικά από τα ο¬ 
ποία να προκύπτει η σπουδαστική κατάσταση και η εξέλι¬ 
ξη των σπουδών στο σχολείο, στο ινστιτούτο ή στη σχο¬ 
λή για την οποία χορηγήθηκε η προηγούμενη αναβολή. 
Τα δικαιολογητικά υποβάλλονται από την ημερομηνία α¬ 
πόκτησης των σχετικών προϋποθέσεων έως την ημερο¬ 
μηνία κατά την οποία ο στρατεύσιμος υποχρεούται να κα- 
ταταγεί στις τάξεις των Ενόπλων Δυνάμεων λόγω λήξης 
ή διακοπής της νόμιμης παραμονής του έξω από αυτές. 
Αν υποβληθούν αργότερα η αναβολή κατάταξης διατη¬ 
ρείται ισχυρή ή παρατεινεται αναλόγως, εφόσον πλη- 
ρούνται οι σχετικές προϋποθέσεις και εφόσον ο ενδια¬ 
φερόμενος δεν έχει καταταγεί στις Ένοπλες Δυνάμεις, 
του επιβάλλεται όμως πρόσθετη στρατιωτική υποχρέω¬ 
ση δύο (2) μηνών. 

Άρθρο 3 

Αναβολή κατάταξης στις Ένοπλες Δυνάμεις 
διαπρεπόντων σε επιστημονικές εργασίες 
ή έρευνες στο εξωτερικό 

1. Για την εξέταση των αιτημάτων αναβολής κατάταξης 
κατ' εφαρμογή των διατάξεων της περίπτωσης ε' της πα¬ 
ραγράφου 1 και της παραγράφου 7 του άρθρου 7 του Ν. 
1763/88, οι ενδιαφερόμενοι υποβάλλουν στο αρμόδιο 
στρατολογικό γραφείο, με αίτησή τους, τα παρακάτω δι- 
καιολογητικά: 

α. Επικυρωμένο αντίγραφο του διδακτορικού διπλώμα¬ 
τος που έχουν αποκτήσει. 

β. Πιστοποιήσεις ή βεβαιώσεις του οικείου εκπαιδευτι¬ 
κού ή επιστημονικού ιδρύματος ήτης αρμόδιας ελληνικής 
προξενικής αρχής, από τις οποίες να προκύπτουν η επί¬ 
δοση στις επιστημονικές εργασίες ή έρευνες και η απή¬ 
χηση που έχουν αυτές στους διεθνείς ερευνητικούς και ε¬ 
πιστημονικούς κύκλους. 

γ. Οποιοδήποτε άλλο αποδεικτικό στοιχείο σχετικό με 
την επίδοσή τους σε επιστημονικές εργασίες ή έρευνες. 

2. Τα παραπάνω δικαιολογητικά υποβάλλονται έως την 
προηγουμένη της ημερομηνίας κατά την οποία οι ενδια¬ 
φερόμενοι υποχρεούνται να καταταγούν στις τάξεις των 
Ένοπλων Δυνάμεων λόγω λήξης ή διακοπής της νόμιμης 
παραμονής τους έξω από αυτές. 

3. Το αρμόδιο στρατολογικό γραφείο υποβάλλει τα πα¬ 
ραπάνω δικαιολογητικά, εντός πέντε ημερών και με λε¬ 
πτομερή αναφορά, απευθείας στη διεύθυνση στρατολο¬ 
γικού του Γ.ΕΈΘ.Α., με κοινοποίηση στην προϊστάμενή 
του περιφερειακή διεύθυνση στρατολογικού. Στις περι¬ 
πτώσεις που τα δικαιολογητικά υποβάλλονται εκπρόθε¬ 
σμα ή δεν πληρούνται οι τυπικές προϋποθέσεις για παρα¬ 
πέρα εξέταση του σχετικού αιτήματος, αυτό απορρίπτε¬ 
ται με αιτιολογημένη απόφαση του διευθυντή του 
αρμόδιου στρατολογικού γραφείου. 

4. Η διεύθυνση στρατολογικού του Γ.ΕΈΘ.Α. μεριμνά 
για την εξέταση των αιτημάτων για τη χορήγηση της υπό- 

ψη αναβολής κατάταξης, από την επιτροπή της παρα¬ 
γράφου 7 του Ν. 1763, εντός δύο μηνών από τη λήψη του 
σχετικού φακέλου. Η επιτροπή αυτή, με βάση τα στοιχεία 
του φακέλου κάθε υπόθεσης, εισηγείται στον Υπουργό 
Εθνικής Άμυνας σχετικά με τη χορήγηση ή μη αναβολής 
και σε περίπτωση θετικής εισήγησης για τη διάρκεια της 
αναβολής. Η σχετική απόφαση του Υπουργού Εθνικής 
Άμυνας λαμβάνεται εντός δύο μηνών από την παραλαβή 
της εισήγησης της επιτροπής. 

5. Αυτοί των οποίων το αίτημα για αναβολή κατάταξης 
απορρίπτεται, υποχρεούνται να καταταγούν στις 
Ένοπλες Δυνάμεις με την πρώτη υπόχρεη εκπαιδευτική 
σειρά στρατευσίμων, μετά παρέλευση μηνός από την έκ¬ 
δοση σχετικής απόφασης του Υπουργού Εθνικής 
Άμυνας. 

Άρθρο 4 

Αναβολή κατάταξης υποψήφιων σπουδαστών 
ανώτερης ή ανώτατης σχολής 

1. Οι στρατεύσιμοι που επιθυμούν να εγγραφούν σε α¬ 
νώτερη ή ανώτατη σχολή του εσωτερικού ή του εξωτερι¬ 
κού, υποβάλλουν στο αρμόδιο στρατολογικό γραφείο, με 
σχετική αίτησή τους αντίγραφα των τίτλων σπουδών τους 
καθώς και υπεύθυνη δήλωση του άρθρου 8 του Ν. 
1599/86, με την οποία δηλώνουν ότι έχουν τα προσόντα 
για τη συμμετοχή τους σε διαδικασία εισαγωγής ή εγγρα¬ 
φής σε τέτοια σχολή. 

2. Τα δικαιολογητικά που αναφέρονται στην προηγού¬ 
μενη παράγραφο υποβάλλονται οποτεδήποτε μετά την α¬ 
πόκτηση των τίτλων σπουδών που παρέχουν δικαίωμα 
συμμετοχής σε διαδικασία εγγραφής σε ανώτερη ή ανώ¬ 
τατη σχολή και έως την ημερομηνία κατά την οποία ο 
στρατεύσιμος υποχρεούται να καταταγεί στις Ένοπλες 
Δυνάμεις. Αν υποβληθούν αργότερα η αναβολή κατάτα¬ 
ξης χορηγείται εφόσον ο ενδιαφερόμενος δεν έχει κατα- 
ταγεί στις Ένοπλες Δυνάμεις και εφόσον οι προϋποθέ¬ 
σεις υπήρχαν κατά την ημερομηνία κατάταξης, του επι¬ 
βάλλεται όμως πρόσθετη στρατιωτική υποχρέωση δύο 
(2) μηνών. 

3. Οι αναβολές κατάταξης του άρθρου αυτού ακυρώνο¬ 
νται από τότε που χορηγήθηκαν, αν οι ενδιαφερόμενοι 
δεν αποδείξουν ότι κατά τη διάρκεια της αναβολής τους 
συμμετείχαν σε διαδικασία εγγραφής σε ανώτερη ή ανώ¬ 
τατη σχολή. Η αναβολή δεν ακυρώνεται στις περιπτώσεις 
που διακόπτεται με αίτηση του ενδιαφερομένου και από 
την ημερομηνία διακοπής έως τη λήξη της πρόκειται να 
διενεργηθούν γενικές εξετάσεις εισαγωγής σε σχολή της 
τριτοβάθμιας εκπαίδευσης του εσωτερικού. 

Άρθρο 5 

Αναβολή κατάταξης στις Ένοπλες Δυνάμεις 
για απόκτηση θαλάσσιας υπηρεσίας 

1. Για τη χορήγηση της αναβολής του άρθρου αυτού, οι 
ενδιαφερόμενοι υποβάλλουν στο αρμόδιο στρατολογικό 
γραφείο, με σχετική αίτησή τους: 

α. Αντίγραφο απολυτηρίου λυκείου και του ναυτικού 
φυλλαδίου τους. 

β. Βεβαίωση αρμόδιας υπηρεσίας του Υπουργείου 
Εμπορικής Ναυτιλίας , από την οποία να προκύπτει ότι 
πληρούντις προϋποθέσεις για απόκτηση διπλώματοςτου 
εμπορικού ναυτικού, ο χρόνος θαλάσσιας υπηρεσίας που 
απαιτείται για την απόκτηση του διπλώματος , καθώς και 


ο χρόνος θαλάσσιας υπηρεσίας που τυχόν έχει αποκτη¬ 
θεί. 

2. Τα δικαιολογητικά που αναφέρονται στην προηγού¬ 
μενη παράγραφο υποβάλλονται οποτεδήποτε μετά την α¬ 
πόκτηση των απολυτηρίου λυκείου και ναυτικού φυλλαδί¬ 
ου και έως την ημερομηνία κατά την οποία ο στρατεύσι¬ 
μος υποχρεούται να καταταγεί στις Ένοπλες Δυνάμεις. 
Αν υποβληθούν αργότερα η αναβολή κατάταξης χορηγεί¬ 
ται εφόσον ο ενδιαφερόμενος δεν έχει καταταγεί στις 
Ένοπλες Δυνάμεις και εφόσον οι προϋποθέσεις υπήρχαν 
κατά την ημερομηνία κατάταξης, του επιβάλλεται όμως 
πρόσθετη στρατιωτική υποχρέωση δύο (2) μηνών. 

Αρθρο 6 

Αναβολή κατάταξης λόγω υπηρετούντος 
ή ταυτόχρονα υποχρεούμενου για κατάταξη 
στις Ένοπλες Δυνάμεις αδελφού. 

1. Για τη χορήγηση της αναβολής κατάταξης του άρ¬ 
θρου αυτού ο ενδιαφερόμενος στρατεύσιμος υποβάλλει 
στο αρμόδιο στρατολογικό γραφείο με αίτησή του, πι¬ 
στοποιητικό οικογενειακής κατάστασης του αρμόδιου 
Δήμου ή Κοινότητας και βεβαίωση της μονάδας ή της υ¬ 
πηρεσίας στην οποία υπηρετεί ο αδελφός που παρέχει το 
δικαίωμα, με την οποία βεβαιώνεται ότι αυτός δεν διατε- 
λεί σε λιποταξία. Εφόσον ο αδελφός που παρέχει το δι¬ 
καίωμα υπάγεται σε άλλο στρατολογικό γραφείο, υπο¬ 
βάλλεται και πιστοποιητικό στρατολογικής κατάστασης 
του αδελφού αυτού, από το οποίο να προκύπτει η διάρ¬ 
κεια της στρατεύσιμης υποχρέωσής του. 

2. Τα δικαιολογητικά υποβάλλονται από την έκδοση της 
απόφασης πρόσκλησης έως την ημερομηνία κατά την ο¬ 
ποία ο ενδιαφερόμενος στρατεύσιμος υποχρεούται να 
καταταγεί στις Ένοπλες Δυνάμεις. Αν υποβληθούν αργό¬ 
τερα η αναβολή χορηγείται εφόσον ο ενδιαφερόμενος 
δεν έχει καταταγεί και εφόσον οι προϋποθέσεις υπήρχαν 
κατά την ημερομηνία αυτή, του επιβάλλεται όμως πρό¬ 
σθετη στρατιωτική υποχρέωση δύο (2) μηνών. 

3. Η αναβολή κατάταξης λόγω ύπαρξης μεγαλύτερου α¬ 
δελφού που υποχρεούται για κατάταξη την ίδια ημέρα, 
διακόπτεται αν ο αδελφός αυτός δεν καταταγεί, για οποι- 
οδήποτε λόγο, την καθορισμένη ημερομηνία. Η διακοπή 
γίνεται την ημερομηνία κατά την οποία το αρμόδιο στρα¬ 
τολογικό γραφείο λαμβάνει γνώση της μη κατάταξης του 
υποχρέου. Στην περίπτωση αυτή ο αδελφός ή οι αδελφοί 
στους οποίους είχε χορηγηθεί αναβολή, υποχρεούνται να 
καταταγούν με την πρώτη υπόχρεη για κατάταξη εκπαι¬ 
δευτική σειρά στρατέυσιμών. 

4. Η αναβολή του άρθρου αυτού μειώνεται αναλόγως ή 
διακόπτεται κατά περίπτωση, αν ο αδελφός που παρέχει 
το δικαίωμα υπαχθεί σε κατηγορία που υπέχει υποχρέω¬ 
ση θητείας μικρότερη από αυτή που λήφθηκε υπόψη για 
τον καθορισμό της αρχικής διάρκειάς της. 

Άρθρο 7 

Αναβολή κατάταξης σας Ένοπλες Δυνάμεις μόνιμων 
κατοίκων εξωτερικού 

1. Για τη χορήγηση της αναβολής καται ιξης του άρ¬ 
θρου αυτού, ο ενδιαφερόμενος στρατεύσεις υποβάλλει 
στο αρμόδιο στρατολογικό γραφείο αίτηα· και πιστοποί¬ 
ηση ή βεβαίωση της αρμόδιας Ελληνική*: προξενικής αρ¬ 
χής, από την οποία να προκύπτει η απόκτηση και η διατή¬ 
ρηση της ιδιότητας του μόνιμου κατοίκου εξωτερικού. Η 

αίτηση και η πιστοποίηση ή η βεβαίωση υποβάλλονται ο- 
ποτεδήποτε μετά την 1η Ιανουάριου του έτους που ο εν¬ 
διαφερόμενος αρχίζει να διανύει το δέκατο ένατο έτος 
της ηλικίας του. 

2. Αυτοί των οποίων η αναβολή διακόπτεται λόγω απώ¬ 
λειας της ιδιότητας του μόνιμου κατοίκου εξωτερικού, κα¬ 
θώς και αυτοί που διακόπτουν την αναβολή με αίτησή 
τους, υποχρεούνται να καταθέτουν στο αρμόδιο στρατο¬ 
λογικό γραφείο πιστοποίηση ή βεβαίωση της αρμόδιας 
Ελληνικής προξενικής αρχής από την οποία να προκύπτει 
αν εξακολουθούν να διατηρούν την ιδιότητα του μόνιμου 
κατοίκου εξωτερικού ή αν την απώλεσαν και πότε. Οι πι¬ 
στοποιήσεις ή βεβαιώσεις υποβάλλονται μέχρι την ημε¬ 
ρομηνία κατά την οποία οι ενδιαφερόμενοι υποχρεούνται 
να καταταγούν στις Ένοπλες Δυνάμεις λόγω διακοπής 
της αναβολής. Σε όσους δεν υποβάλλουν ή υποβάλλουν 
εκπρόθεσμα τις παραπάνω πιστοποιήσεις ή βεβαιώσεις, 
επιβάλλεται πρόσθετη στρατιωτική υποχρέωση δύο (2) 
μηνών. 

Άρθρο 8 

Αναβολή κατάταξης στις Ελληνικές Ένοπλες 
Δυνάμεις υπηρετούντων σε τακτικές 
ένοπλες δυνάμεις ξένου κράτους 

1. Για τη χορήγηση της αναβολής κατάταξης του άρ¬ 
θρου αυτού, οι ενδιαφερόμενοι υποβάλλουν στο αρμόδιο 
στρατολογικό γραφείο, οποτεδήποτε μετά την ημερομη¬ 
νία που καλούνται να καταταγούν στις Ελληνικές 
Ένοπλες Δυνάμεις, επίσημα έγγραφα αρμοδίων φορέων 
του οικείου κράτους, από τα οποία να προκύπτουν: 

α. Η ημερομηνία από την οποία υπηρετούν στις τακτικές 
ένοπλες δυνάμεις του ξένου κράτους. 

β. Η ιδιότητα με την οποία υπηρετούν στις τακτικές ένο¬ 
πλες δυνάμεις του ξένου κράτους και η διάρκεια της υπο¬ 
χρέωσής τους έναντι αυτών. 

2. Το ότι οι ενδιαφερόμενοι έχουν εκτός της Ελληνικής 
και την υπηκοότητα του οικείου ξένου κράτους, πρέπει να 
προκύπτει από βεβαίωση της Ελληνικής Προξενικής ή άλ¬ 
λης Ελληνικής Δημόσιας αρχής. 

Άρθρο 9 

Αναβολή κατάταξης στις Ένοπλες Δυνάμεις 
ναυτολογημένων σε εμπορικά πλοία 

1. Για τη χορήγηση της αναβολής κατάταξης του άρ¬ 
θρου αυτού, ο ενδιαφερόμενος υποβάλλει στο αρμόδιο 
στρατολογικό γραφείο, με σχετική αίτησή του, πιστοποί¬ 
ηση ή βεβαίωση αρμόδιας υπηρεσίας του Υπουργείου 
Εμπορικής Ναυτιλίας ή Ελληνικής προξενικής αρχής, από 
την οποία να προκύπτει ότι κατά την ημερομηνία που έ¬ 
πρεπε να καταταγεί στις Ένοπλες Δυνάμεις, λόγω αρχι¬ 
κής πρόσκλησης της κλάσης του, ήταν ναυτολογημένος 
σε εμπορικό πλοίο άνω των χιλίων κ.ο.χ. συμβεβλημένο α- 
σφαλιστικώς με το Ν.Α.Τ. 

2. Τα δικαιολογητικά που αναφέρονται στην προηγού¬ 
μενη παράγραφο υποβάλλονται εντός έξι μηνών από την 
ημερομηνία που ο ενδιαφερόμενος έπρεπε να καταταγεί 
στις Ένοπλες Δυνάμεις. Αν υποβληθούν αργότερα η ανα¬ 
βολή κατάταξης χορηγείται εφόσον ο ενδιαφερόμενος 
δεν έχει καταταγεί στις Ένοπλες Δυνάμεις και εφόσον οι 
προϋποθέσεις υπήρχαν κατά την ημερομηνία κατάταξης, 
του επιβάλλεται όμως πρόσθετη στρατιωτική υποχρέωση 
δύο (2) μηνών. 


Άρθρο 10 

Αναβολή κατάταξης στις Ένοπλες Δυνάμεις 
αποκτώντων την Ελληνική Ιθαγένεια με πολιτογράφηση 
και προερχομένων από την Τουρκία ή από χώρα 
του τέως ανατολικού συνασπισμού 

1. Η αναβολή κατάταξης λόγω πολιτογράφησης, χορη¬ 
γείται από το αρμόδιο στρατολογικό γραφείο κατόπιν αί¬ 
τησης του ενδιαφερομένου και με βάση αντίγραφα των 
σχετικών πράξεων των αρμόδιων αρχών, από τα οποία 
προκύπτουν η απόκτηση της Ελληνικής Ιθαγένειας και η 
ημερομηνία της ορκωμοσίας. Η αίτηση και τα λοιπά δικαι- 
ολογητικά υποβάλλονται εντός τριών μηνών από την ορ¬ 
κωμοσία. Αν υποβληθούν αργότερα η αναβολή κατάτα¬ 
ξης χορηγείται, εφόσον ο ενδιαφερόμενος δεν έχει κατα- 
ταγεί στις Ένοπλες Δυνάμεις, του επιβάλλεται όμως 
πρόσθετη στρατιωτική υποχρέωση δύο (2) μηνών. 

2. Η αναβολή κατάταξης των προερχομένων από την 
Τουρκία ή από χώρα του τέως ανατολικού συνασπισμού, 
χορηγείται από το αρμόδιο στρατολογικό γραφείο κατό¬ 
πιν αίτησης των ενδιαφερομένων, και με βάση επίσημα 
στοιχεία από τα οποία να προκύπτει η διακοπή της μόνιμης 
διαμονής τους στην Τουρκία ή σε χώρα του τέως ανατολι¬ 
κού συνασπισμού και η ημερομηνία της εγκατάστασης 
στην Ελλάδα. Για την εφαρμογή της παραγράφου αυτής 
ωςχώρατουτέως ανατολικού συνασπισμού θεωρείται κά¬ 
θε χώρα που είχε ή έχει κομμουνιστικό καθεστώς. 

Άρθρο 11 

Αναβολή κατάταξης στις Ένοπλες Δυνάμεις 
νοσηλευομένων, κρατουμένων και εκτοπισμένων 

1. Η αναβολή κατάταξης στις Ένοπλες Δυνάμεις των νο¬ 
σηλευομένων, κρατουμένων ή εκτοπισμένων, χορηγείται 
από το αρμόδιο στρατολογικό γραφείο, είτε με βάση δι- 
καιολογητικά που υποβάλλουν οι ενδιαφερόμενοι είτε με 
βάση τα στοιχεία που εξακριβώνονται μέσω των κατά πε¬ 
ρίπτωση αρμόδιων αρχών. 

2. Η αναβολή κατάταξης των παραπάνω περιπτώσεων 
διακόπτεται αν πριν από τη συμπλήρωση του πεντηκο¬ 
στού έτους της ηλικίας εκλείψουν οι λόγοι για τους οποί¬ 
ους χορηγήθηκε. Οι ενδιαφερόμενοι και οι κατά περίπτω¬ 
ση αρμόδιες υπηρεσίες οφείλουν να ενημερώσουν σχετι¬ 
κά το αρμόδιο στρατολογικό γραφείο. 

Άρθρο 12 

Αναβολή εκπλήρωσης της στρατεύσιμης στρατιωτικής 
υποχρέωσης για λόγους υγείας. 

1. Αναβάλλεται η κατάταξη στις Ένοπλες Δυνάμεις ό¬ 
σων κρίνονται από τις αρμόδιες υγειονομικές επιτροπές ή 
συμβούλια των Ενόπλων Δυνάμεων ότι αδυνατούν προ¬ 
σωρινά να εκπληρώσουν τη στρατεύσιμη στρατιωτική υ¬ 
ποχρέωσή τους για λόγους υγείας. Η αναβολή αυτή χο¬ 
ρηγείται με μέριμνα των αρμόδιων στρατιωτικών υπηρε¬ 
σιών. Για τους ίδιους λόγους διακόπτεται η εκπλήρωση 
των στρατιωτικών υποχρεώσεωντων οπλιτών καιτουςχο¬ 
ρηγείται προσωρινό απολυτήριο. 

2. Αυτοί στους οποίους χορηγείται αναβολή εκπλήρω¬ 
σης της στρατεύσιμης στρατιωτικής υποχρέωσης για λό¬ 
γους υγείας, οφείλουν, με τη λήξη της, να απευθύνονται 
στο αρμόδιο στρατολογικό γραφείο για τη ρύθμιση των 
θεμάτων που αφορούν στην κατάταξη ή επανακατάταξή 
τους στις Ένοπλες Δυνάμεις. 

3. Η αναβολή του άρθρου αυτού μπορεί να διακοπεί ύ¬ 
στερα από επανεξέταση της σωματικής ικανότητας, σύμ¬ 
φωνα με τις σχετικές διατάξεις. 

Άρθρο 13 

Υποχρεώσεις όσων έτυχαν αναβολής κατάταξης στις 
Ένοπλες Δυνάμεις 

1. Οι αναφερόμενοι στα άρθρα 1 έως και 12 της απόφα¬ 
σης αυτής, άν έχουν χρησιμοποιήσει την αναβολή κατά¬ 
ταξης στις Ένοπλες Δυνάμεις που τους έχει χορηγηθεί, υ- 
ποχρεούνται να καταθέσουν στο αρμόδιο στρατολογικό 
γραφείο, έως την ημερομηνία που υποχρεούνταινα κατα- 
ταγούν στις Ένοπλες Δυνάμεις, λόγω διακοπής ή λήξης 
της αναβολής, τα παρακάτω στοιχεία: 

α. Γιατην αναβολή κατάταξης λόγω σπουδών, όλωντων 
περιπτώσεων (και των διαπρεπόντων σε ερευνητικές ερ¬ 
γασίες ή έρευνες στο εξωτερικό): πιστοποιήσεις ή βεβαι¬ 
ώσεις από τις οποίες να προκύπτει, για το χρονικό διά- 
στημα της αναβολής, η διατήρηση ή η τυχόν απώλεια της 
σπουδαστικής ιδιότητας και η εξέλιξη των σπουδών ή των 
ερευνητικών εργασιών. 

β. Για την αναβολή κατάταξης των υποψήφιων σπουδα¬ 
στών ανώτερης ή ανώτατης σχολής: επίσημα στοιχεία α¬ 
πό τα οποία να προκύπτει ότι οι ενδιαφερόμενοι, κατά τη 
διάρκεια της αναβολής τους, συμμετείχαν σε διαδικασία 
εγγραφής σε ανώτερη ή ανώτατη σχολή. 

γ. Γ ια την αναβολή κατάταξης για απόκτηση θαλάσσιας 
υπηρεσίας: αντίγραφο ή απόσπασμα του ναυτικού φυλ¬ 
λαδίου ή πιστοποιήσεις ή βεβαιώσεις αρμόδιας υπηρε¬ 
σίας του Υπουργείου Εμπορικής Ναυτιλίας περί της θα¬ 
λάσσιας υπηρεσίας που αποκτήθηκε κατά τη διάρκεια της 
αναβολής. 

δ. Γ ια την αναβολή κατάταξης των μόνιμων κατοίκων ε¬ 
ξωτερικού: πιστοποιήσεις ή βεβαιώσεις των αρμόδιων 
Ελληνικών προξενικών αρχών, από τις οποίες να προκύ¬ 
πτουν τα στοιχεία που απαιτούνται για την διαπίστωση 
της διατήρησης ή της απώλειας της ιδιότητας του μόνι¬ 
μου κατοίκου εξωτερικού. 

ε. Γ ιατην αναβολή κατάταξης των υπηρετούντων σε τα¬ 
κτικές ένοπλες δυνάμεις ξένου κράτους: πιστοποιήσεις ή 
βεβαιώσεις των αρμόδιων αρχών του ξένου κράτους από 
τις οποίες να προκύπτει η υπηρεσιακή κατάσταση κατά τη 
διάρκεια της αναβολής. 

στ. Για την αναβολή κατάταξης των κρατουμένων, εκτο¬ 
πισμένων ή νοσηλευομένων: πιστοποίηση ή βεβαίωση της 
αρμόδιας αρχής από την οποία προκύπτουν οι ημερομη¬ 
νίες της έναρξης και της λήξης της κράτησης, της εκτόπι- 
σης ή της νοσηλείας. 

2. Εφόσον οι πιστοποιήσεις ή οι βεβαιώσεις της προη¬ 
γούμενης παραγράφου δεν κατατεθούν μέχρι την ημερο¬ 
μηνία που προσδιορίζεται για κατάταξη στις Ένοπλες 
Δυνάμεις εξαιτίας της λήξης ή της διακοπής της αναβο- 
λής, ή εφόσον από τις προσκομιζόμενες πιστοποιήσεις ή 
βεβαιώσεις προκύπτει ότι η χορηγηθείσα αναβολή έχει α¬ 
κυρωθεί ή διακοπεί σε προγενέστερο χρόνο, επιβάλλεται 
στους υπόχρεους πρόσθετη στρατιωτική υποχρέωση έξι 
μηνών και χωρίς να ελέγχεται παραπέρα η στρατολογική 
τους κατάσταση, καλούνται για κατάταξη στις Ένοπλες 
Δυνάμεις ως στρατεύσιμοι. Στηνπερίπτωση αυτή οι στρα¬ 
τεύσιμοι της κατηγορίας αυτής δεν δικαιούνται πλέον κα¬ 
νένα στρατολογικό ευεργέτημα, το οποίο παρατείνει την 
παραμονή τους νόμιμα εκτός Ενόπλων Δυνάμεων, εκτός 


αυτών που οφείλονται σε λόγους υγείας, φυλάκισης, κρά¬ 
τησης, εκτόπισης ή απαλλαγής από τη στράτευση, καθώς 
και μετατόπισης της ημερομηνίας κατάταξης για λόγους 
υγείας, σύμφωνα με τις κείμενες διατάξεις. Εφόσον οι πι¬ 
στοποιήσεις ή βεβαιώσεις προσκομίζονται από τους υπό¬ 
χρεους μετά την ημερομηνία κατάταξης τους και απ’ αυ¬ 
τές προκύπτει η κανονική χρησιμοποίηση της αναβολής 
τους επιβάλλεται πρόσθετη στρατιωτική υποχρέωση δύο 
μηνών. Δεν επιβάλλεται πρόσθετη στρατιωτική υποχρέω¬ 
ση στις περιπτώσεις που τα προς απόδειξη στοιχεία προ¬ 
κύπτουν από τα στρατολογικά μητρώα ή από το αρχείο 
των στρατολογικών γραφείων. 

Άρθρο 14 

Δελτία και δικαιολογητικά απογραφής 
των στρατευσίμων 

1. Τα δελτία απογραφής που υποχρεούνται να συμπλη¬ 
ρώνουν οι στρατεύσιμοι περιλαμβάνουντα εξής στοιχεία: 
α. Ονοματεπώνυμο, όνομα πατέρα και μητέρας, 
β. Ημερομηνία και έτος γέννησης, μητρώα αρρένων δή¬ 
μου ή κοινότητας στα οποία είναι εγγεγραμμένος ο στρα¬ 
τεύσιμος και θρήσκευμα. 

γ. Πλήρη διεύθυνση διαμονής. 

δ. Γραμματικές και τεχνικές γνώσεις, επάγγελμα και 
χρονικό διάστημα άσκησής του. 

ε. =ένες γλώσσες και βαθμό γνώσης τους. 

στ. Κατάσταση υγείας και στοιχεία σωματικής διάπλα¬ 
σης. 

ζ. Αν υπάρχουν προϋποθέσεις μεταφοράς στους υπό¬ 
χρεους μειωμένης θητείας. 

η. Τυχόν ειδικές γνώσεις και ικανότητες (κολύμβηση, 
πολεμικές τέχνες, αθλητικές επιδόσεις κλπ.). 
θ. Προτίμηση κλάδου των Ενόπλων Δυνάμεων, 
ι. Στρατολογικά στοιχεία. 

2. Το έντυπο του δελτίου απογραφής, με οδηγίες για τη 
συμπλήρωσή του, διαμορφώνεται από τη διεύθυνση 
στρατολογικού του Γ.Ε.ΕΘ.Α. 

3. Οι στρατεύσιμοι προμηθεύονται το έντυπο του δελτί¬ 
ου απογραφής από τα στρατολογικά γραφεία. Η συμπλή¬ 
ρωσή του γίνεται από τους ίδιους, με σαφήνεια και ακρί¬ 
βεια, σύμφωνα με τις οδηγίες που αναγράφονται σε αυτό. 
Το έντυπο του δελτίου απογραφής υποβάλλεται, συ¬ 
μπληρωμένο με τα απαραίτητα στοιχεία, στο αρμόδιο 
στρατολογικό γραφείο ή στο στρατολογικό γραφείο του 
τόπου διαμονής των στρατευσίμων, από την 1η 
Ιανουάριου έως το τέλος Φεβρουάριου του έτους κατά το 
οποίο αυτοί διανύουν το δέκατο ένατο έτος της ηλικίας 
τους. Με το δελτίο απογραφής υποβάλλονται από τους 
στρατευσίμους και τα εξής δικαιολογητικά: 

α. Φωτοτυπία των δύο όψεων της αστυνομικής ταυτό¬ 
τητας ή εφόσον στερούνται τέτοιας, πιστοποιητικό 
Δήμου ή Κοινότητας, περί εγγραφής τους στα μητρώα 
αρρένων. 

β. Ιατρικές γνωματεύσεις ή βεβαιώσεις, εφόσον έχουν 
προβλήματα υγείας. 

4. Ειδικά οι μόνιμοι κάτοικοι εξωτερικού καταθέτουν 
δελτίο απογραφής έως την προηγουμένη της ημερομη¬ 
νίας που υποχρεούνται να καταταγούν στις Ένοπλες 
Δυνάμεις λόγω λήξης ή διακοπής της νόμιμηςπαραμονής 
τους έξω από αυτές. 

5. Τα στρατολογικά γραφεία χορηγούν σχετικό αποδει¬ 
κτικό στους στρατευσίμους που καταθέτουν δελτίο απο- 
γραφής. 

Άρθρο 15 

Κατανομή των στρατευσίμων στους κλάδους 
των Ενόπλων Δυνάμεων- Υγειονομική εξέταση 
και μεταφορά στρατευσίμων από ένα κλάδο 
των Ενόπλων Δυνάμεων σε άλλο 

1. Τα δελτία απογραφής με τις ιατρικές γνωματεύσεις 
ή βεβαιώσεις υποβάλλονται από τα στρατολογικά γρα¬ 
φεία στη διεύθυνση στρατολογικού του Γ.Ε.ΕΘ.Α., προ- 
κειμένου να γίνει μηχανογραφική επεξεργασία τους και 
στη συνέχεια αριθμητική και ονομαστική κατανομή των 
στρατευσίμων στους κλάδους των Ενόπλων Δυνάμεων, 
ανάλογα με τις υπηρεσιακές ανάγκες. Μετά την ονομα¬ 
στική κατανομή στους κλάδους των Ενόπλων Δυνάμεων, 
τα δελτία απογραφής διαβιβάζονται στις διευθύνσεις 
στρατολογικού των γενικών επιτελείων των κλάδων των 
Ενόπλων Δυνάμεων και τηρούνται από αυτές για δύο έ- 
τη. 

2. Για όσους από τους στρατευσίμους που υποβάλλουν 
με το δελτίο απογραφής και ιατρικές γνωματεύσεις ή βε¬ 
βαιώσεις, προκύπτει πάθηση ή βλάβη της υγείας για την 
οποία πιθανολογείται ακαταλληλότητα για στράτευση, η 
διεύθυνση στρατολογικού του Γ.Ε.ΕΘ.Α. εκδίδει διαταγή 
για την παραπομπή τους στην πλησιέστερη στον τόπο 
διαμονής τους επιτροπή απαλλαγών, προς εξέταση και 
κρίση της σωματικής τους ικανότητας. 

3. Μετά την ονομαστική κατανομή των στρατευσίμων σε 
κλάδο των Ενόπλων Δυνάμεων, μπορεί να γίνει μεταφορά 
τους σε άλλο κλάδο μόνο εφόσον αυτοί έχουν αποκτήσει 
γνώσεις που είναι αναγκαίες για κρίσιμες ειδικότητες του 
άλλου κλάδου. Γιατη μεταφορά υποβάλλονται, στη διεύ¬ 
θυνση στρατολογικού του Γ.Ε.ΕΘ.Α., από το αρμόδιο 
στρατολογικό γραφείο ή από το στρατεύσιμο, σχετική α¬ 
ναφορά ή αίτηση, καθώς και πιστοποιήσεις ή βεβαιώσεις 
για τις γνώσεις που έχουν αποκτηθεί και για τη στρατολο¬ 
γική κατάσταση του στρατευσίμου. Η διεύθυνση στρατο¬ 
λογικού του Γ.Ε.ΕΘ.Α. υποβάλλει στον Υπουργό Εθνικής 
Άμυνας για λήψη απόφασης, ανά δίμηνο ή και εκτάκτως ό¬ 
ταν απαιτείται, προτάσεις για τη μεταφορά στρατευσίμων 
από ένα κλάδο των Ενόπλων Δυνάμεων σε άλλο. 

4. Με απόφαση του Υπουργού Εθνικής Αμυνας, ύστερα 
από πρόταση της διεύθυνσης στρατολογικού του 
Γ.Ε.ΕΘ.Α., μπορεί να γίνεται ομαδική μεταφορά στρατευ¬ 
σίμων από έναν κλάδο των Ενόπλων Δυνάμεων σε άλλο, ε¬ 
φόσον υπαγορεύεται από σοβαρές υπηρεσιακές ανάγκες 
που αιτιολογούνται με αναφορές των αρμόδιων φορέων 
των κλάδων. 

Άρθρο 16 

^ Αφιξη και παραμονή στην Ελλάδα ανυποτάκτων 
του εξωτερικού, χωρίς έλεγχο της στρατολογικής 
τους κατάστασης 

Η συνδρομή των σοβαρών και εκτάκτων ατομικών ή οι¬ 
κογενειακών λόγων, περί των οποίων η παράγραφος 4 
του άρθρου 20 του ν. 1763/88, αποδεικνύεται με επίσημα 
δικαιολογητικά που υποβάλλει ο ενδιαφερόμενος με αί¬ 
τησή του απευθείας στη Διεύθυνση Στρατολογικού του 
ΓΕΕΘΑ, από τα οποία προκύπτουν συγκεκριμένα και με 
σαφήνεια οι λόγοι τους οποίους επικαλείται. Για την έ¬ 


γκριση εισόδου και τον καθορισμό του χρονικού διαστή¬ 
ματος παραμονής των ενδιαφερομένων στην Ελλάδα , 
χωρίς έλεγχο της στρατολογικής τους κατάστασης, απο¬ 
φασίζει κατά περίπτωση ο Υπουργός Εθνικής Άμυνας , 
στον οποίο υποβάλλεται η σχετική αλληλογραφία από τη 
Διεύθυνση Στρατολογικού του ΓΕΕΘΑ, συμπληρωμένη 
με τα απαραίτητα στρατολογικά στοιχεία και με σχετική 
εισήγηση . 

Άρθρο 17 
Γενικές Διατάξεις 

1. Στις περιπτώσεις που σύμφωνα με τις διατάξεις της α¬ 
πόφασης αυτής απαιτείται προσκόμιση πιστοποιήσεων ή 
βεβαιώσεων από μη δημόσια εκπαιδευτικά ιδρύματα, 
σχολές ή λύκεια του εσωτερικού, πρέπει να είναι θεωρη¬ 
μένες ή επικυρωμένες από την αρμόδια Κρατική Αρχή 

2. Επίσης στις περιπτώσεις που σύμφωνα με τις διατά¬ 
ξεις της απόφασης αυτής απαιτείται προσκόμιση δίκαιο- 
λογητικών, εφόσον αυτά έχουν διατυπωθεί σε ξένη διε¬ 
θνώς γνωστή γλώσσα , γίνονται δεκτά μόνο αν είναι επι¬ 
κυρωμένα για τη γνησιότητά τους και συνοδεύονται από 
επίσημη μετάφραση. Επίσης αντίγραφα των επικυρωμέ¬ 
νων και μεταφρασμένων πρωτοτύπων εγγράφων, γίνο¬ 
νται δεκτά μόνο αν είναι επικυρωμένα ως ακριβή από το 
πρωτότυπο αντίγραφα. 

Άρθρο 18 
Τελικές διατάξεις 

1. Διοικητικές και ερμηνευτικές οδηγίες για την εφαρ¬ 
μογή της απόφασης αυτής εκδίδονται, εφόσον απαιτη¬ 
θούν, απότη διεύθυνση στρατολογικού του Γ.Ε.ΕΘ.Α. 

2. Η ισχύς της απόφασης αυτής αρχίζει από 1 
Σεπτεμβρίου 1997. Από την ίδια ημερομηνία παύει η ισχύς 
οποιοσδήποτε άλλης κανονιστικής πράξης που ρυθμίζει 
τα ίδια θέματα με διαφορετικό τρόπο. 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Αυγούστου 1997 

Ο ΥΠΟΥΡΓΟΣ 

ΑΠ. - ΑΘ. ΤΣΟΧΑΤΖΟΠΟΥΛΟΣ 
-♦- 

Αριθ. 1084810/1393/Α0006 ( 2 ) 

Έναρξη λειτουργίας της ΔΟΥ Ενσήμων και Δικαστικών 
Εισπράξεων Αθηνών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 32 του Ν. 1828/89 
«Αναμόρφωση της φορολογίας εισοδήματος και άλλες 
διατάξεις (Α' 2), όπως αντικαταστάθηκε και συμπληρώθη¬ 
κε με την παρ. 3 του άρθρου 19 του Ν. 2443/96 
«Τροποποίηση και συμπλήρωση του Τελωνειακού 
Κώδικα και άλλες διατάξεις» (Α' 265). 

2. Το Π .Δ. 218/97 «Ενοποίηση και κατάργηση Δημοσίων 
Οικονομικών Υπηρεσιών (ΔΟΥ)» (Α' 163/27.8.97). 

3. Το γεγονός ότι, από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Ορίζουμε: α) ως χρόνο έναρξης λειτουργίας της νέας 
ΔΟΥ Ενσήμων και Δικαστικών Εισπράξεων Αθηνών την 

1.9.1997 και β) την παύση λειτουργίας της ΔΟΥ Ενσημων 
και της ΔΟΥ Δικαστικών Εισπράξεων Αθηνών την 
31.8.1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Αυγούστου 1997 

Ο ΥΠΟΥΡΓΟΣ 

ΠΑΝΝΟΣ ΠΑΠΑΝΤΩΝΙΟΥ 


2. Το γεγονός ότι, από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Τροποποιούμε την αριθμ. 1012201/213/Α0006/ 
1.2.1991 (Β' 515) απόφασή μας και καθορίζουμε τις οργα¬ 
νικές θέσεις προσωπικού των νέων (ενοποιημένων) ΔΟΥ 
Α Αθηνών (Α', Β', Γ) και Ενσήμων και Δικαστικών 
Εισπράξεων Αθηνών, (κατά κατηγορία, κλάδο και ειδικό¬ 
τητα), ως εξής: 


Αριθ. 1086545/1451/Α0006 ( 3 ) 

Εναρξη λειτουργίας της ΔΟΥ Α' Αθηνών (Α', Β', Γ). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 32 του Ν. 1828/89 
«Αναμόρφωση της φορολογίας εισοδήματος και άλλες 
διατάξεις (Α' 2), όπως αντικαταστάθηκε και συμπληρώθη¬ 
κε με την παρ. 3 του άρθρου 19 του Ν. 2443/96 
«Τροποποίηση και συμπλήρωση του Τελωνειακού 
Κώδικα και άλλες διατάξεις» (Α' 265). 

2. Το Π.Δ. 218/97 «Ενοποίηση και κατάργηση Δημοσίων 
Οικονομικών Υπηρεσιών (ΔΟΥ)» (Α' 168/27.8.97). 

3. Το γεγονός ότι, από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Ορίζουμε, α) ως χρόνο έναρξης λειτουργίας της νέας 
ΔΟΥ Α Αθηνών τη ν (Α. Β , Γ) τη ν 1.9.1997 εκτός του τμή¬ 
ματος Κεφαλαίου αυτής και β) την παύση λειτουργίας των 
ΔΟΥ Α , Β' . Γ'Αθηνών την 3 1 .8. 1 997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Αυγούστου 1997 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
- 4 - 

Αριθ. 1087689/1416/Α0006 (4) 

Τροποποίηση τη ς 1012201/213/Α0006/1.2.1991 (Β515) α¬ 
πόφασης του Υπουργού Οικονομικών και καθορισμός 
των οργανικών θέσεων προσωπικού των ΔΟΥ Α' 
Αθηνών (Α'. Β', Γ) και ενσήμων και Δικαστικών 
Εισπράξεων Αθηνών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του Π. Δ/το ς 218/1997 «Ενοποίηση και κατάργηση 
Δημοσίων Οικονομικών Υπηρεσιών (ΔΟΥ)» (Α' 168), με τις 
οποίες οι ΔΟΥ Α , Β και Γ Αθηνών ενοποιούνται σε μία 
ΔΟΥ με τον τίτλο «ΔΟΥ Α' Αθηνών (Α', Β', Γ')» και οι ΔΟΥ 
Ενσήμων Αθηνών και Δικαστικών Εισπράξεων Αθηνών ε¬ 
νοποιούνται σε μία ΔΟΥ με τον τίτλο «ΔΟΥ Ενσήμων και 
Δικαστικών Εισπράξεων Αθηνών». 

β) Της αριθ. 1012201 /213/Α0006/1.2.1919 (Β' 515) από¬ 
φασης του Υπουργού Οικονομικών «Κατανομή των οργα¬ 
νικών θέσεωντων κλάδων προσωπικού, τωνπροβλεπομέ- 
νων για τη στελεχωση των Δημοσίων Οικονομικών 
Υπηρεσιών (ΔΟΥ) και των Διευθύνσεων Επιθεώρησης και 
Συντονισμού ΔΟΥ». 

Υ) Της παρ. 2 του άρθρου 20 του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38). 


Α/Α 

1 

2 


ΕΦΟΡΙΑΚΟΝ ΔΑΚ/ΦΩΝ ΕΠΙΜ/ΓΩΝ ΚΑΘ/ΣΤΡΙΟΝ 


Δ.Ο.Υ. 

Α' Αθηνών 

ΠΕ 

ΤΕ 

ΔΕ 

ΔΕ 

ΥΕ 

ΥΕ 

ΣΥΝΟΛΟ 

(Α', Β', Γ) 
Ενσήμων και 
Δικαστικών 
Εισπράξεων 

34 

17 

30 


4 

3 

88 

Αθηνών 

11 

10 

40 


2 

1 

64 

ΣΥΝΟΛΟ 

45 

27 

70 

- 

6 

4 

152 


2. Οι ανωτέρω θέσεις προσωπικού μεταφέρονται στις 
ΔΟΥ αυτές, με κατανομή υφιστάμενων οργανικών θέσεων 
των καταργούντων (λόγω ενοποίησης) ΔΟΥ Α' Αθηνών, Β' 
Αθηνών, Γ' Αθηνών, Ενσήμων Αθηνών και Δικαστικών 
Εισπράξεων Αθηνών. 

Η παρούσα να δημοσιευθεί στην Εφημερίδα της 
Κυβερνήσεως. 


Αθήνα, 27 Αυγούστου 1997 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

Αριθ. 2061120 (5) 

Ορισμός κύριων διατακτών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις του Ν. 2362/95 «περί Δημοσίου 
Λογιστικού κ.λπ.». 

2) Το άρθρο 1 παρ. 6 του Ν. 2503/97 «Διοίκηση, οργά¬ 
νωση, στελέχωση της Περιφέρειας κ.λπ. 

3) Το Π.Δ. 551/88 «Οργανισμός Νομαρχιών - Οργάνωση 
Οικονομικών Υπηρεσιών». 

4) Την αριθ. 1107147/1239/0006Α/4.10.96 κοινή απόφα¬ 
ση του Πρωθυπουργού και του Υπουργού Οικονομικών 
«περί ανάθεσης αρμοδιοτήτων Υπουργού Οικονομικών 
στο υς Υφυπουργούς Οικονομικών». 

5) Το γεγονός ότι απότις διατάξεις αυτής της απόφασης 
δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Ορίζουμε, από 1ης Σεπτεμβρίου 1997, κύριους διατά- 

κτεςτωνπιστώσεωντουπροϋπολογισμούτων υπηρεσιών 

της παραγράφου 6 του άρθρου 1 του Ν. 2503/1997 τους 
Προϊσταμένους των Υπηρεσιών Δημοσιονομικού 
Ελέγχου (Υ.Δ.Ε.) κάθε Νομού και ειδικότερα για το Νομό 
Αττικής, τους Προϊσταμένους των Υ.Δ.Ε. στις Νομαρχίες 
Αθηνών, Ανατολικής Αττικής, Δυτικής Αττικής και 
Πειραιά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 26 Αυγούστου 1997 

Ο ΥΦΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 

Αριθ. ΥΠΠΟ/ΔΙΟΙΚ/Β/40852 (6) 

Διορισμός Καλλιτεχνικού Διευθυντή της Ε.Λ.Σ. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του Ν. 1558/85 «Κυβέρνηση και Κυβερνητικά 
Όργανα». 

β. Της παραγρ. 13 του άρθρου 11 του 2273/94 «Εθνικό 
Θέάτρο, Κρατικό Θέατρο Βορείου Ελλάδος και άλλες 
διατάξεις- (ΦΕΚ 233/Α/27.12.94). 

2. Την αριθ. 13/3.1.95 πράξη Υπουργικού Συμβουλίου, 
περί εγκρίσεως πλήρωσης θέσεων Δ/ντών και 
Αναπληρωτών Δ/ντών Ν.Π.Ι.Δ. εποπτευομένων από το 
ΥΠ.ΠΟ. 

3 Την αριθ. ΥΠΠΟ/ΔΙΟΙΚ/Β/33457/9.7.97 απόφαση περί 
αποδοχής της παραίτησης του Καλλιτεχνικού Δ/ντή της 
Εθνικής Λυρικής Σκηνής, που δημοσιεύθηκε στο αριθ. 
572/11/7.97 ΦΕΚ (τ.Β). 

4. Την αριθ. ΥΠΠΟ/ΔΙΟΙΚ/Β/34237/1.8.97 πρόσκληση 
για εκδήλωση ενδιαφέροντος για την πλήρωση της θέσης 
του Καλλιτεχνικού Δ/ντή της Ε.Λ.Σ. που δημοσιεύθηκε 
στον ελληνικό και διεθνή τύπο, αποφασίζουμε: 


Διορίζουμε τον Περικλή Κούκο του Δημητρίου, μου¬ 
σουργό στη θέση του Καλλιτεχνικού Δ/ντή της Εθνικής 
Λυρικής Σκηνής (Ν.Π.Ι.Δ., που εποπτεύεται από το 
ΥΠ.ΠΟ) για το υπόλοιπο της τετραετούς θητείας (άρθρα 
3παράγρ. 13 και 11 παραγρ. 13 τουΝ. 2273/94), επειδή έ¬ 
χει τα απαιτούμενα για τη θέση αυτή προσόντα. 

Οι αποδοχές του ανωτέρω έχουν καθορισθεί με την α- 
ριθ. 2001623/136/0022/28.2.95 κοινή υπουργική απόφα¬ 
ση - κατά παρέκκλιση των διατάξεων των Ν. 1256/92 και 
1505/84 καθώς και από κάθε άλλη γενική ή ειδική διάταξη 
(άρθρο 17 του Ν. 2273/94) - και ανέρχονται στο ποσό των 
εννέα εκατομμυρίων οκτακόσιων εβδομήντα έξι χιλιάδων 
(9.876.000) δρχ. γιατο υπόλοιπο του τρέχοντος έτους και 
των είκοσι δύο εκατομμυρίωντριακοσίωντριάντα επτά χι¬ 
λιάδων (22.337.000) δρχ. ετησίως. 

Η δαπάνη μισθοδοσίας του ανωτέρω θα βαρύνει τον 
προϋπολογισμό της Εθνικής Λυρικής Σκηνής. 

Η απόφαση αυτή να δημοσιευθεί στην Εφημρίδα της 
Κυβερνήσεως. 

Αθήνα, 26 Αυγούστου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



